
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԻ ՇԱՐՔ ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

	1. Պաշտպանության նախարարություն 
	22.04.2026թ.

	
	N ՊՆ/03/5444-2026

	Դիտողություններ և առաջարկություններ առկա չեն։
	

	2. Քննչական կոմիտե 
	28.04.2026թ.

	
	N 01/22/161753-2026

	Դիտողություններ և առաջարկություններ առկա չեն։
	

	3. Հակակոռուպցիոն կոմիտե 
	02.05.2026թ.

	
	N Ե/4298-2026

	Դիտողություններ և առաջարկություններ առկա չեն։
	

	4. Ազգային անվտանգության ծառայություն 
	06.05.2026թ.

	
	N 11/669

	Դիտողություններ և առաջարկություններ առկա չեն։
	

	5. Ներքին գործերի նախարարություն 
	08.05.2026թ.

	
	N 43/6/131092-26

	Դիտողություններ և առաջարկություններ առկա չեն։
	

	6. Գլխավոր դատախազություն 
	13.05.2026թ.

	
	N 02//12310-2026

	Դիտողություններ և առաջարկություններ առկա չեն։
	

	7. Մարդու իրավունքների պաշտպան
	13.05.2026թ.

	
	N 01/13.3/2121-2026

	1. Նախագծի Հավելվածով նախատեսվող քրեակատարողական ծառայողների ատեստավորման կարգի (այսուհետ՝ Կարգ) 4-րդ կետի համաձայն՝ ատեստավորման գործընթացին չի թույլատրվում մասնակցել այն ծառայողին, որի նկատմամբ իրականացված թմրամիջոցի և հոգեմետ (հոգեներգործուն) նյութի օգտագործման վերաբերյալ ստուգման արդյունքը դրական է կամ որն ունի 20 մլն և ավելի դրամի (կամ դրան համարժեք) ստացված վարկ և 91 օր և ավելի ժամկետանց վարկային պարտավորություն:
Հարկ է նշել սակայն, որ Նախագծում բացակայում է տվյալ կարգավորման համապատասխան հիմնավորումը և դրա կիրառման հստակ ընթացակարգերի սահմանումը։ Մասնավորապես, պարզ չէ, թե ի՞նչ ընթացակարգով և մեթոդաբանությամբ է իրականացվելու թմրամիջոցի և հոգեմետ նյութի օգտագործման ստուգումը, ինչպես նաև՝ արդյո՞ք նշված ստուգումը պետք է իրականացվի յուրաքանչյուր ատեստավորումից առաջ: Բացի այդ, առկա է անորոշություն այն հարցում, թե ո՞վ է լինելու ստուգումն իրականացնող պատասխանատու մարմինը, ի՞նչ իրավական հետևանքներ են առաջանալու ստուգումն անցնելուց հրաժարվելու դեպքում, ինչպես նաև նման իրավական հետևանքներ կիրառելու համաչափության հարցը:
Նաև պարզ չէ, թե ինչո՞վ է պայմանավորված այն, որ ատեստավորման գործընթացին չի թույլատրվում մասնակցել այն ծառայողին, ով ունի 20 մլն և ավելի դրամի (կամ դրան համարժեք) ստացված վարկ և 91 օր և ավելի ժամկետանց վարկային պարտավորություն: Մասնավորապես, հիմնավորված չէ, թե ինչպե՞ս է վարկային պարտավորության առկայությունն ու դրա ժամկետանց լինելը կապված ծառայողի մասնագիտական գիտելիքների իմացության և ընդհանուր զարգացվածության, ինչպես նաև ֆիզիկական և կրակային պատրաստականության աստիճանի ստուգման հետ և արդյո՞ք նման սահմանափակումը համաչափ է հետապնդվող նպատակին: 
Հետևաբար, վերոնշյալ հարցերի առնչությամբ Նախագիծը կարիք ունի լրացուցիչ հիմնավորումների և առավել հստակ կարգավորումների սահմանման։
	Չի ընդունվել։
Թմրամիջոցի և հոգեմետ (հոգեներգործուն) նյութի օգտագործման վերաբերյալ ստուգման դրական արդյունք ունեցող, ինչպես նաև 20 մլն և ավելի դրամի (կամ դրան համարժեք) ստացված վարկ և 91 օր և ավելի ժամկետանց վարկային պարտավորություն ունեցող քրեակատարողական ծառայողներին ատեստավորման գործընթացին մասնակցելու թույլտվություն չտալու վերաբերյալ կարգավորումներն արդեն իսկ գործում են  Հայաստանի Հանրապետության կառավարության 2024 թվականի մայիսի 2-ի «Քրեակատարողական ծառայողների ատեստավորման կարգը սահմանելու և Հայաստանի Հանրապետության կառավարության 2005 թվականի հոկտեմբերի 6-ի N 1806-Ն որոշումն ուժը կորցրած ճանաչելու մասին» N 649-Ն որոշմամբ, և դրանք փոփոխության չեն ենթարկվել:




	2. Կարգի 72-րդ կետի համաձայն՝ ծառայության կենտրոնական մարմնի կառուցվածքային ստորաբաժանումների և քրեակատարողական հիմնարկների պետերն ազատվում են ֆիզիկական և կրակային պատրաստականության փուլից:
Մինչդեռ, Նախագծի հիմնավորման համաձայն՝ քրեակատարողական ծառայության առանձնահատկություններով պայմանավորված անհրաժեշտ է, որպեսզի քրեակատարողական ծառայողները, անկախ տարիքից, ունենան իրենց ծառայողական պարտականությունների պատշաճ կատարման համար անհրաժեշտ նվազագույն ֆիզիկական պատրաստվածություն, ինչի հիման վրա Նախագծով վերացվել է տարիքային հանգամանքով պայմանավորված՝ ֆիզիկական պատրաստականության փուլից ազատման կարգավորումը։ 
Այս համատեքստում լրացուցիչ հիմնավորման կարիք ունի այն հանգամանքը, որ միայն քրեակատարողական հիմնարկի պետերը և Քրեակատարողական ծառայության կենտրոնական մարմնի ստորաբաժանումների ղեկավարներն ազատվում են ֆիզիկական և կրակային պատրաստականության փուլերին մասնակցելուց։
	Ընդունվել է։
Նախագծի Հիմնավորման մեջ կատարվել է համապատասխան լրացում։

	8. Ֆինանսների նախարարություն
	15.05.2026թ.

	
	N 01/11-4/11907-2026

	Դիտողություններ և առաջարկություններ առկա չեն։
	

	9. Վարչապետի աշխատակազմի իրավաբանական վարչություն
	03.06.2026թ.

	
	02/10.3/18667-2026

	Նախագծին կից հավելվածի 14-րդ հոդվածի համաձայն՝ ատեստավորման հանձնաժողովի անդամ է նաև Մարդու իրավունքների պաշտպանի գրասենյակի ներկայացուցիչը, մինչդեռ «Մարդու իրավունքների պաշտպանի մասին» օրենքի 2-րդ հոդվածի 1-ին մասի համաձայն՝ Պաշտպանը օրենքով սահմանված դեպքում և կարգով է նշանակում Պաշտպանի ներկայացուցիչ մրցութային խորհուրդներում (մրցութային հանձնաժողովներում) և այլ մարմիններում: Այսպիսով, պարզ չէ, թե որ օրենքով է նախատեսված Պաշտպանի ներկայացուցչի մասնակցությունը նշված հանձնաժողովի աշխատանքներին:

	Ընդունվել է:
Նախագծի փաթեթի մեջ կատարվել է համապատասխան փոփոխություն։


	10. Վարչապետի աշխատակազմի պետաիրավական վարչություն
	03.06.2026թ.

	
	02/10.3/18667-2026

	1. Ներկայացված նախագծով հաստատվող հավելվածի 2-րդ կետով նախատեսվում է, որ ատեստավորման շրջանակներում ստուգվում և գնահատվում են ծառայողների մասնագիտական գիտելիքների իմացությունը և ընդհանուր զարգացվածությունը, ֆիզիկական և կրակային պատրաստականության աստիճանը, ինչպես նաև առաքինությունը (բարեվարքությունը), ընդհանուր անձնային որակները, հմտությունները և կարողությունները։ Իսկ 78-րդ կետով սահմանվում է, որ հարցազրույցի ընթացքում ստուգվում են ծառայողի առաքինությունը (բարեվարքությունը), ընդհանուր անձնային որակները, հմտությունները և կարողությունները: Մինչդեռ, լրացուցիչ պարզաբանման կարիք ունի, թե «առաքինությունը» ինչ չափանիշների հաշվառմամբ է գնահատվելու: Օրինակ, որ հատկանիշները և ինչ հիմքերով են գնահատվելու դրական կամ բացասական:
Միաժամանակ, պարզ չէ՝ ինչ «հմտությունների» և «կարողությունների» մասին է խոսքը՝ մասնագիտական, թե, օրինակ, այլ ընդհանրական հմտություններ:
	Ընդունվել է:
Նախագծում կատարվել են համապատասխան փոփոխություններ՝ հաշվի առնելով ՀՀ կառավարության 2023 թվականի հունիսի 1-ի «Փրկարար ծառայության տնօրենի տեղակալների և
փրկարարական ծառայողների ատեստավորման կարգը սահմանելու և Հայաստանի Հանրապետության կառավարության 2005 թվականի հոկտեմբերի 20-ի N 1799-Ն որոշումն ուժը կորցրած ճանաչելու մասին» N 882-Ն, Ոստիկանության ծառայողների ատեստավորման կարգը սահմանելու և ՀՀ կառավարության 2002 թվականի դեկտեմբերի 19-ի N 2147-Ն որոշումն ուժը կորցրած ճանաչելու մասին N 892-Ն և 2024 թվականի հունիսի 27-ի «Ազգային անվտանգության մարմինների ծառայողների ատեստավորման կարգը սահմանելու մասին» N 972-Ն որոշումների համապատասխան կարգավորումները:

	2. Նախագծով հաստատվող հավելվածի 15-րդ կետով նախատեսվում է ատեստավորման հանձնաժողովի կազմում ներառված վարչապետի ներկայացուցչի փոխարեն ընդգրկել վարչապետի աշխատակազմի ներկայացուցիչ: Այս առումով հիշատակման արժանի է ՀՀ վարչապետի 2023 թվականի ապրիլի 18-ի թիվ 02/10.39/13183-2023 հանձնարարականի պահանջն առ այն, որ հավելավճար հաշվարկելու նպատակով իրականացվելիք ատեստավորման գործընթացն անհրաժեշտ է կանոնակարգել (կազմակերպել) այնպես, որ ատեստավորման անցկացման նպատակով ձևավորվող հանձնաժողովի (հանձնաժողովների) կազմում վարչապետի ներկայացուցչին ընդգրկելու հնարավորություն նախատեսվի: Հարկ է նկատել, որ նշված պահանջը չի ենթադրում միայն վարչապետի աշխատակազմի շրջանակներում ներկայացուցչի ընդգրկում: 
	Ընդունվել է:
Կատարվել է համապատասխան փոփոխություն:

	3. Բացի այդ, հավելվածի նույն կետով նախատեսվում է քրեակատարողական ծառայողների ատեստավորման գործընթացի կազմակերպման, համակարգման և դրա արդյունքների ամփոփման նպատակով նախարարի հրամանով ձևավորված ատեստավորման հանձնաժողովի կազմում ընդգրկել նաև Մարդու իրավունքների պաշտպանի գրասենյակի ներկայացուցչին (համաձայնությամբ): Միաժամանակ, նախագծի ընդունման հիմնավորմամբ՝ առաջարկվող փոփոխությունը, ընդհանուր առմամբ, պայմանավորվում է ատեստավորման գործընթացի թափանցիկության, բազմակողմանիության, ինստիտուցիոնալ հավասարակշռության բարձրացման, կայացվող եզրակացությունների հիմնավորվածության, հնարավոր սուբյեկտիվության ռիսկերի նվազեցման, ինչպես նաև հանձնաժողովի աշխատանքների կազմակերպման արդյունավետության անհրաժեշտությամբ։ 
Նշվածի համատեքստում պարզ չէ, թե Մարդու իրավունքների պաշտպանի սահմանադրական որ լիազորությունից և օրենքով նախատեսված որ գործառույթից կարող է բխել հիշյալ հանձնաժողովի կազմում գրասենյակի ղեկավարի ընդգրկվելը: Հարցն առավել կարևորվում է հատկապես պայմանավորված այն հանգամանքով, որ, ըստ նախատեսվող կարգավորումների, ներկայացուցիչը մասնակցելու է ատեստավորման արդյունքներով յուրաքանչյուր ծառայողի վերաբերյալ հանձնաժողովի կողմից համապատասխան եզրակացության կայացմանը:
	Ընդունվել է:
Կատարվել է համապատասխան փոփոխություն։


	11. Վարչապետի աշխատակազմի քաղաքացիական ծառայության գրասենյակ
	03.06.2026թ.

	
	02/10.3/18667-2026

	1․	Նախագծի 1-ին կետով «Հայաստանի Հանրապետության կառավարության 2024 թվականի մայիսի 2-ի «Քրեակատարողական ծառայողների ատեստավորման կարգը սահմանելու և Հայաստանի Հանրապետության կառավարության 2005 թվականի հոկտեմբերի 6-ի N 1806-Ն որոշումն ուժը կորցրած ճանաչելու մասին» N 649-Ն որոշմամբ հաստատված նոր խմբագրությամբ շարադրվող հավելվածի (այսուհետ՝ Կարգ) վերաբերյալ հայտնում ենք հետևյալը՝
1) Կարգի 15-րդ կետով սահմանվում է, որ ծառայողների ատեստավորման գործընթացի կազմակերպման, համակարգման և դրա արդյունքների ամփոփման նպատակով նախարարի հրամանով ձևավորվում է ատեստավորման հանձնաժողով (այսուհետ՝ Հանձնաժողով)՝ երեք տարի ժամկետով։ 
Նշված կարգավորումը լրացուցիչ հիմնավորման անհրաժեշտություն ունի՝ նկատի ունենալով, որ Կարգով հստակ չեն կարգավորվում Հանձնաժողովի լիազորությունների ժամկետի ավարտից հետո նոր Հանձնաժողովի ձևավորման, նախկին Հանձնաժողովի լիազորությունների դադարեցման, ինչպես նաև անցումային ժամանակահատվածում ատեստավորման գործընթացի անընդհատության ապահովման հետ կապված հարցերը։ Այդ պայմաններում իրավական անորոշություն կարող է առաջանալ Հանձնաժողովի կազմավորման շարունակականության և ատեստավորման գործընթացի իրավաչափ կազմակերպման առումով։
Միաժամանակ, Հանձնաժողովի ձևավորման համար երեք տարվա ժամկետի սահմանումը նպատակահարմար է հիմնավորել նաև այն տեսանկյունից, թե արդյոք այդպիսի տևողությունը բավարար չափով ապահովում է Հանձնաժողովի կազմի պարբերական թարմացումը, մասնագիտական բազմակարծությունը և գործընթացի նկատմամբ վստահության բարձր մակարդակը։ Հատկապես կարևոր է գնահատել, թե արդյոք երկարաժամկետ նույն կազմով Հանձնաժողովի գործունեությունը կարող է ազդեցություն ունենալ ատեստավորման գործընթացի օբյեկտիվության և անաչառության ընկալման վրա։
	Ընդունվել է մասնակի:
Նախագծով հաստատվող հավելվածի 15-րդ կետը լրամշակվել է:
Հարկ է նկատի ունենալ, որ  Հանձնաժողովի ձևավորման համար երեք տարվա ժամկետի սահմանումը ինքնին չի առաջացնում իրավական անորոշություն։ Հանձնաժողովի լիազորությունների ժամկետի ավարտը չի նշանակում, որ դրա գործունեության հետ կապված իրավահարաբերությունները դառնում են չկարգավորված, քանի որ նոր Հանձնաժողովի ձևավորումը նույն կետի հիման վրա իրականացվում է Արդարադատության նախարարի հրամանով։ Հետևաբար՝ լիազորությունների ժամկետի ավարտից հետո նոր Հանձնաժողովի ձևավորման համար առանձին կարգավորման անհրաժեշտություն չկա, իսկ նախկին Հանձնաժողովի լիազորությունները դադարում են սահմանված ժամկետի լրանալով։
Ինչ վերաբերում է երեք տարվա ժամկետի նպատակահարմարությանը, ապա այն պայմանավորված է ատեստավորման գործընթացի կայունության և միասնական գործելակերպի ձևավորման անհրաժեշտությամբ։ 
Ավելին, ատեստավորման գործընթացի օբյեկտիվությունն ու անաչառությունը պայմանավորված են ոչ թե հանձնաժողովի գործունեության ժամկետի տևողությամբ, այլ դրա կազմի ձևավորման չափանիշներով, անդամների մասնագիտական և բարեվարքության հատկանիշներով, ինչպես նաև որոշումների ընդունման կարգով։ Հետևաբար, միայն երեք տարվա ժամկետի սահմանումը չի կարող դիտվել որպես գործընթացի նկատմամբ վստահության կամ անաչառության վրա բացասաբար ազդող հանգամանք։

	Բացի այդ, նույն կետով սահմանվում է ատեստավորման Հանձնաժողովի կազմը, որի մեջ ներառվում են նաև Ծառայության ներկայացուցիչներ։ Մասնավորապես՝ Կարգի 15-րդ կետի համաձայն՝ Հանձնաժողովի անդամներից երեքը հանդիսանում են Ծառայության ներկայացուցիչներ, որոնցից մեկը՝ Ծառայության պետ, մեկը՝ Ծառայության պետի տեղակալներից, ինչպես նաև երկուսը՝ մասնագիտական գիտելիքների տիրապետման մակարդակն ստուգելու կարողություններ ունեցող պաշտոնատար անձանցից։
Այս կապակցությամբ հայտնում ենք, որ Հանձնաժողովում Ծառայության ներկայացուցիչների թվի և հարաբերակցության վերանայման անհրաժեշտություն կա՝ հաշվի առնելով ներկայացված թվի վերջնական հանրագումարը։ 
	Ընդունվել է մասնակի:
Կատարվել է համապատասխան փոփոխություն:

	Բացի այդ, Կարգի 15-րդ կետով նախատեսված Հանձնաժողովի կազմի ուսումնասիրությունից բխում է նաև Հանձնաժողովի անդամների թվակազմի և որոշումների կայացման մեխանիզմների լրացուցիչ հստակեցման անհրաժեշտությունը։ Մասնավորապես, Հանձնաժողովի կազմը ձևավորվում է զույգ թվով անդամներից, մինչդեռ Կարգով հստակ կարգավորված չէ, թե ինչպես է կայացվելու Հանձնաժողովի որոշումը ձայների հավասարության դեպքում։
Նման պայմաններում իրավակիրառ պրակտիկայում կարող են առաջանալ տարաբնույթ մեկնաբանություններ և գործնական դժվարություններ՝ կապված Հանձնաժողովի որոշումների ընդունման իրավաչափության հետ։ Մասնավորապես, պարզ չէ՝ ձայների հավասարության դեպքում արդյոք վճռորոշ է համարվելու Հանձնաժողովի նախագահի ձայնը, թե որոշումը համարվելու է չկայացված, ինչպես նաև ինչ ընթացակարգ է կիրառվելու նման իրավիճակներում։
	Ընդունվել է:
Հաշվի առնելով, որ ներկայացված առաջարկությունների հիման վրա Նախագծով հաստատվող հավելվածի 15-րդ կետը խմբագրվել է, մասնավորապես՝ Հանձնաժողովի կազմից հանվել է Մարդու իրավունքների աշխատակազմի ներկայացուցիչը, փոխվել է նաև Ծառայության ներկայացուցիչների թիվը, ուստի՝ գործնականում նման խնդիր չի առաջանալու:

	Միաժամանակ, Կարգի 15-րդ կետով նախատեսվում է, որ Հանձնաժողովի կազմում, ի թիվս այլոց, ներգրավվում է նաև Ծառայության այն պաշտոնատար անձը, ով ունի մասնագիտական գիտելիքների տիրապետման մակարդակն ստուգելու կարողություններ։ Այս կապակցությամբ հարկ է նկատել, որ Կարգի 1-ին կետով սահմանվում է, որ նշված կարգով կարգավորվում են Քրեակատարողական ծառայության գլխավոր, առաջատար, միջին և կրտսեր խմբերի ծառայողների (այսուհետ՝ ծառայող) համար հավելավճար հաշվարկելու կամ հավելավճարի հաշվարկումը շարունակելու նպատակով ատեստավորման կազմակերպման և իրականացման հետ կապված հարաբերությունները։
Վերոգրյալ կարգավորումների համադրված վերլուծությունից բխում է, որ Հանձնաժողովի կազմում կարող է ընդգրկվել այնպիսի պաշտոնատար անձ, որը միաժամանակ հանդիսանում է տվյալ Կարգի շրջանակներում ատեստավորման ենթակա ծառայող։ Նման իրավիճակում չի բացառվում, որ Հանձնաժողովի անդամը հետագայում ինքն էլ ենթարկվի նույն Հանձնաժողովի կողմից իրականացվող ատեստավորման, ինչը կարող է առաջացնել շահերի բախման, ինչպես նաև գործընթացի անաչառության և օբյեկտիվության վերաբերյալ հիմնավոր կասկածներ։
Կարգով հստակ սահմանված չեն այն մեխանիզմները, որոնց միջոցով պետք է բացառվեն նման իրավիճակները, այդ թվում՝ Հանձնաժողովի անդամի ինքնաբացարկի, լիազորությունների ժամանակավոր կասեցման կամ տվյալ անդամի մասնակցության սահմանափակման դեպքերը։ Բացի այդ, չկան կարգավորումներ  հանձնաժողովի նախագահի՝ համապատասխան ոլորտը համակարգող տեղակալի բացակայության դեպքում վերջինիս փոխարինման կամ պարտականությունների ժամանակավոր կատարման վերաբերյալ։ 
Վերոգրյալի հաշվառմամբ նպատակահարմար է վերանայել Հանձնաժողովի կազմավորման վերաբերյալ կարգավորումները՝ սահմանելով բավարար երաշխիքներ շահերի բախման հնարավոր դեպքերը բացառելու, ինչպես նաև ատեստավորման գործընթացի նկատմամբ վստահության, թափանցիկության և անաչառության ապահովման նպատակով։
Ելնելով վերոգրյալից՝ առաջարկում ենք վերանայել նախատեսվող կարգավորումները վերը նշված դիտարկումների հաշվառմամբ։
	Ընդունվել է մասնակի:

Նախագծով հաստատվող հավելվածի 15-րդ կետը խմբագրվել է: 

	2) Կարգի 16-րդ կետի համաձայն՝ ատեստավորման թեստավորման, ինչպես նաև ֆիզիկական և կրակային պատրաստականության փուլերի կազմակերպման և անցկացման համար նախարարը նշանակում է ատեստավորման Հանձնաժողովի անդամ չհանդիսացող երեքական պատասխանատուներ։
Հարկ է նկատել, որ Կարգի 15-րդ կետով արդեն իսկ նախատեսվում է ծառայողների ատեստավորման գործընթացի կազմակերպման, համակարգման և արդյունքների ամփոփման նպատակով նախարարի հրամանով ձևավորել ատեստավորման հանձնաժողով՝ կազմված 10 հիմնական անդամից։ Այս համատեքստում լրացուցիչ հիմնավորման անհրաժեշտություն ունի ատեստավորման առանձին փուլերի կազմակերպման և անցկացման համար հանձնաժողովի կազմից դուրս առանձին պատասխանատուների նշանակումը։
Մասնավորապես՝ պարզ չէ, թե ինչով է պայմանավորված հանձնաժողովի՝ որպես ատեստավորման գործընթացն իրականացնող հիմնական մարմնի լիազորությունների սահմանափակումը, և ինչ գործառութային անհրաժեշտությունից ելնելով են թեստավորման, ֆիզիկական և կրակային պատրաստականության փուլերի կազմակերպման համար ներգրավվում լրացուցիչ պատասխանատուներ։ Կարգով նաև հստակ սահմանված չեն վերջիններիս իրավասությունների շրջանակը, պատասխանատվության ծավալը, հաշվետվողականության մեխանիզմները, ինչպես նաև նրանց և հանձնաժողովի միջև լիազորությունների տարանջատման չափորոշիչները։
Բացի այդ, նման կարգավորումը կարող է գործնականում առաջացնել ատեստավորման գործընթացի կազմակերպման և պատասխանատվության բաշխման հետ կապված անորոշություններ, հատկապես այն դեպքերում, երբ տարբեր փուլերի արդյունքների կազմակերպման կամ գնահատման հետ կապված առաջանան վիճահարույց իրավիճակներ։ Մասնավորապես, հստակ չէ, թե պատասխանատու անձանց կողմից իրականացվող գործողությունների նկատմամբ ինչ վերահսկողական գործառույթներ է իրականացնում Հանձնաժողովը, ինչպես նաև ով է կրում վերջնական պատասխանատվությունը գործընթացի պատշաճ կազմակերպման համար։
Վերոգրյալի հաշվառմամբ՝ առաջարկում ենք հստակեցնել Հանձնաժողովի և առանձին նշանակվող պատասխանատուների գործառույթների փոխհարաբերակցությունը, ինչպես նաև գնահատել առանձին պատասխանատուների նշանակման անհրաժեշտությունն առհասարակ՝ հաշվի առնելով, որ Կարգով արդեն իսկ նախատեսված է ատեստավորման գործընթացն իրականացնող կոլեգիալ մարմնի ձևավորում։
	Չի ընդունվել:
Յուրաքանչյուր փուլի պատասխանատուների մասով որևէ փոփոխություն չի նախատեսվում, նշված կարգավորումներն արդեն իսկ գործում են ՀՀ կառավարության 2024 թվակնաի մայիսի 2-ի թիվ 649-Ն որոշմամբ:
Հարկ է նկատի ունենալ, որ Կարգի 15-րդ և 16-րդ կետերով նախատեսված կարգավորումները հետապնդում են տարբեր նպատակներ և չեն հանգեցնում լիազորությունների կրկնության կամ գործառութային անհստակության։ Մասնավորապես, Հանձնաժողովը հանդիսանում է ատեստավորման գործընթացի կազմակերպման, համակարգման և արդյունքների ամփոփման համար պատասխանատու կոլեգիալ մարմին, մինչդեռ 16-րդ կետով նախատեսված պատասխանատու անձինք ապահովում են ատեստավորման առանձին փուլերի պատշաճ կազմակերպումն ու անցկացումը (կազմակերպչական և տեխնիկական գործառույթներ)։

	3) Կարգի 78-րդ կետում և դրան հաջորդող կարգավորումներում բացակայում են ատեստավորման հարցազրույցի փուլի կազմակերպման և անցկացման ձևաչափին վերաբերող հստակ կարգավորումները։ Մասնավորապես, սահմանված չեն հարցազրույցի անցկացման ընթացակարգը, կիրառվող մեթոդաբանությունը, հարցերի շրջանակը, գնահատման չափորոշիչները, ինչպես նաև Հանձնաժողովի անդամների կողմից գնահատման միասնական մոտեցումների ապահովման մեխանիզմները։
Նման պայմաններում հարցազրույցի փուլը կարող է կրել առավելապես հայեցողական բնույթ, ինչը գործնականում կարող է հանգեցնել տարբեր ծառայողների նկատմամբ տարբեր չափանիշների կիրառման և գնահատման գործընթացի սուբյեկտիվ ընկալումների ձևավորման։ Միաժամանակ, Կարգով բացակայում են նաև այնպիսի կարգավորումներ, որոնցով կսահմանվեին ծառայողի առաքինության աստիճանի (բարեվարքության), ընդհանուր անձնային որակների, հմտությունների և կարողությունների գնահատման չափանիշները, գնահատման աղբյուրները և կիրառվող գործիքակազմը։ Բացի այդ, Կարգով նախատեսված չեն նաև նշված չափանիշների գնահատման միավորային կամ որակական համակարգերը, ինչի արդյունքում հանձնաժողովի անդամներին կարող է վերապահվել չափազանց լայն հայեցողություն։ 
Վերոգրյալի հաշվառմամբ՝ առաջարկում ենք Կարգով հստակ սահմանել հարցազրույցի փուլի անցկացման կարգը, գնահատման չափորոշիչները, կիրառվող մեթոդաբանությունը, ինչպես նաև ծառայողի մասնագիտական և անձնային հատկանիշների գնահատման օբյեկտիվ և չափելի հիմքեր՝ ապահովելու ատեստավորման գործընթացի թափանցիկությունը, իրավական որոշակիությունը և միասնական կիրառելիությունը։
	Ընդունվել է:
Նախագծում կատարվել են համապատասխան փոփոխություններ՝ հաշվի առնելով ՀՀ կառավարության 2023 թվականի հունիսի 1-ի «Փրկարար ծառայության տնօրենի տեղակալների և
փրկարարական ծառայողների ատեստավորման կարգը սահմանելու և Հայաստանի Հանրապետության կառավարության 2005 թվականի հոկտեմբերի 20-ի N 1799-Ն որոշումն ուժը կորցրած ճանաչելու մասին» N 882-Ն, Ոստիկանության ծառայողների ատեստավորման կարգը սահմանելու և ՀՀ կառավարության 2002 թվականի դեկտեմբերի 19-ի N 2147-Ն որոշումն ուժը կորցրած ճանաչելու մասին N 892-Ն և  2024 թվականի հունիսի 27-ի «Ազգային անվտանգության մարմինների ծառայողների ատեստավորման կարգը սահմանելու մասին» N 972-Ն որոշումների համապատասխան կարգավորումները:

	[bookmark: _Hlk232782206]2․ Նախագծի 2-րդ կետով «Հայաստանի Հանրապետության կառավարության 2024 թվականի մայիսի 2-ի «Քրեակատարողական ծառայողների ատեստավորման արդյունքներով հաշվարկվող հավելավճարի չափերը և վճարման կարգը սահմանելու մասին» N 634-Ն որոշմամբ (այսուհետ՝ Որոշում) հաստատված հավելվածում առաջարկվող փոփոխություններով նախատեսվում են հավելավճարների չափերի նվազեցումներ։ Հաշվի առնելով, որ Որոշումն ուժի մեջ է մտել 2024 թվականի մայիսի 7-ին, ուստի անհրաժեշտ է նկատի ունենալ, որ քրեակատարողական ծառայությունում կարող են լինել գործող չափերով հավելավճար ստացող ծառայողներ։ Վերոգրյալով պայմանավորված՝ առաջարկում ենք Նախագծի 3-րդ կետում նախատեսել դրույթ այն մասին, որ 2-րդ կետով առաջարկվող փոփոխությունները տարածվում են որոշումն ուժի մեջ մտնելուց հետո ատեստավորման արդյունքներով հավելավճարի իրավունք ձեռք բերող ծառայողների վրա։
	Ընդունվել է:
Նախագծում կատարվել է համապատասխան լրացում:

